**แบบฟอร์มการเขียนแบบถอดประสบการณ์การเรียนรู้**

**ด้านการบริหารการศึกษาโดยการใช้เทคโนโลยีสารสนเทศและสื่อสังคมออนไลน์ในยุคการศึกษาไทย 4.0**

**1.ชื่อ-สกุล ผู้เล่าเรื่อง** ดร. อรภัทรกาญจน์ ชัยวัฒน์จตุพร คณะวิชา/หน่วยงาน ศึกษาศาสตร์

 ดร. ณัฐกานต์ เกาศล คณะวิชา/หน่วยงาน ศึกษาศาสตร์

**2. ชื่อ-สกุล ผู้บันทึก** ดร. อรภัทรกาญจน์ ชัยวัฒน์จตุพร คณะวิชา/หน่วยงาน ศึกษาศาสตร์

**3. บทบาท หน้าที่และความรับผิดชอบของผู้เล่าเรื่อง**

ผู้เล่าเรื่องดำรงตำแหน่งอาจารย์ประจำ และอาจารย์ผู้สอน

**4. เรื่องที่เล่า**

การใช้เทคโนโลยีสารสนเทศและสื่อสังคมออนไลน์เพื่อการจัดการเรียนรู้

**5. ความเป็นมาของเรื่องที่เล่า**

ในช่วงทศวรรษที่ผ่านมา ระบบเทคโนโลยีสารสนเทศมีการเปลี่ยนแปลงอย่างรวดเร็ว ทำให้การเข้าถึงข้อมูล ข่าวสาร เป็นไปอย่างสะดวก ไร้ข้อจำกัดเรื่องเวลา และสถานที่ ทั้งนี้แผนพัฒนาการศึกษาของกระทรวงศึกษาธิการ ฉบับที่ 12 พ.ศ. 2560 -2564 จึงเป็นแผนแม่บทหลักในการส่งเสริมและสนับสนุนการใช้เทคโนโลยีสารสนเทศเป็นเครื่องมือในการพัฒนาการศึกษา การจัดการเรียนรู้ และการบริหารการศึกษา เพื่อให้ก้าวทันต่อการเปลี่ยนแปลงในยุคการศึกษาไทย 4.0 ซึ่งปัจจุบันเทคโนโลยีสารสนเทศและสื่อสังคมออนไลน์นี้ ได้ถูกนำมาใช้สนับสนุนการจัดการเรียนรู้ในสถานศึกษาเพื่อการทำให้เกิดประสิทธิภาพและก่อให้เกิดประสิทธิผลสูงสุดในการตอบสนองต่อแผนพัฒนาการศึกษา

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรค หรือปัญหาในการทำงาน และแนวทางการแก้ไข**

ในการเขียนแบบถอดประสบการณ์การเรียนรู้ครั้งนี้ ผู้เล่าเรื่องขอบัญญัติความหมายของคำศัพท์ จำนวน 5 คำ เพื่อความเข้าใจตรงกันของทุกฝ่าย ได้แก่ 1) Information หมายถึง การชี้แจงข่าวสารหรือข้อมูลต่างๆ 2) Technology หมายถึง วิทยาการที่นำเอาความรู้ทางวิทยาศาสตร์มาใช้ให้เกิดประโยชน์อย่างเป็นระบบ 3) Social Network ใช้คำไทยว่าเครือข่ายสังคม หมายถึงกลุ่มบุคคลผู้ติดต่อสื่อสารกันโดยผ่านสื่อสังคม 4) Social Media ใช้คำไทยคือสื่อสังคม หมายถึงสื่ออิเล็กทรอนิกส์ ใช้เป็นสื่อกลางที่ให้บุคคลทั่วไปมีส่วนร่วมสร้างและแลกเปลี่ยนความคิดเห็นต่างๆ ผ่านอินเตอร์เน็ทได้ และ 5) On Line หมายถึงการเชื่อมต่อผ่านระบบเครือข่ายทางคอมพิวเตอร์

ขั้นตอนการใช้เทคโนโลยีสารสนเทศและสื่อสังคมออนไลน์เพื่อการจัดการเรียนรู้ ผู้เล่าเรื่องสามารถแสดงขั้นตอนการใช้เทคโนโลยีสารสนเทศและสื่อสังคมออนไลน์เพื่อการจัดการเรียนรู้ได้ดังต่อไปนี้ คือ

1) ศึกษาแผนพัฒนาการศึกษาของกระทรวงศึกษาธิการ ฉบับที่ 12 พ.ศ. 2560 -2564 และศึกษารายวิชาในหลักสูตรศึกษาศาสตรมหาบัณฑิต สาขาวิชาการบริหารการศึกษา มหาวิทยาลัยรังสิต

2) ทำการวางแผนงานอย่างเป็นระบบ และออกแบบวิธีการใช้เทคโนโลยีสารสนเทศและสื่อสังคมออนไลน์เพื่อการจัดการเรียนรู้

3) ออกแบบรายการสัมภาษณ์ลักษณะกึ่งมีโครงสร้างต่อผู้ให้ข้อมูลหลัก เพื่อทำให้เห็นถึงผลป้อนกลับ (Feedback) เรื่องการใช้เทคโนโลยีสารสนเทศและสื่อสังคมออนไลน์เพื่อการจัดการเรียนรู้

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องได้เรียนรู้จากประสบการณ์ดังกล่าว**

 ผลลัพธ์จากการใช้เทคโนโลยีสารสนเทศและสื่อสังคมออนไลน์เพื่อการจัดการเรียนรู้ดังกล่าว ทำให้เกิดประโยชน์สูงสุดในการบริหารการศึกษาตามเกณฑ์การบริหารเรื่องการจัดการสถานศึกษาไว้ทั้งหมด 4 ด้าน ดังนี้

1) ด้านงานวิชาการ สามารถยกระดับผลสัมฤทธิ์ทางการเรียนตามศักยภาพของผู้เรียนได้

2) ด้านงบประมาณ สามารถลดรายจ่ายทั้งระบบในการบริหารจัดการเรียนรู้ของสถานศึกษา

3) ด้านการบริหารงานบุคคล สามารถอำนวยความสะดวกต่ออาจารย์ผู้สอน ยกตัวอย่างเช่นกรณีที่ผู้สอนไม่สามารถเดินทางมาสอนที่สถานศึกษาได้ ผู้สอนสามารถใช้การเรียนการสอนทางไกล (Video Conference) ควบคู่ไปกับการถ่ายทอดสดผ่านสื่อสังคมออนไลน์ (Online Social Media live Streaming) ได้

4) ด้านการบริหารทั่วไป สามารถอำนวยความสะดวกให้กับผู้เรียน เช่นการแนบไฟล์เอกสารประกอบการบรรยายผ่านระบบคอมพิวเตอร์คลาวด์ (Could Computing) หรือการให้ QR code กับผู้เรียน เพื่อค้นหาความรู้เพิ่มเติม นอกจากนี้ยังสามารถแจ้งข่าวสารและกิจกรรมของสถานศึกษาต่อผู้ปกครองได้อย่างรวดเร็ว

-สิ้นสุดข้อความ-